శ్రీరంగనాయక స్వామి దేవాలయం (శ్రీరంగాపూర్)

శ్రీరంగనాయక స్వామి దేవాలయం, తెలంగాణ రాష్ట్రం, వనపర్తి జిల్లా, పెబ్బేరు మండలం, రంగాపూర్ గ్రామంలో ఉన్న పురాతన హిందూ దేవాలయం. ఇది పానుగంటి నదీతీరాన ఉంది.నా దక్షిణ భారత యాత్రావిశేషాలు, పాటిబండ్ల వెంకటపతిరాయలు, 2005 ముద్రణ, పేజీ 246

 చరిత్ర 
ఇది తెలంగాణలోని పురాతన దేవాలయాల్లో ఒక దేవాలయం. సా.శ.1650-70 మధ్యకాలంలో రాజు రామేశ్వర్ రావు వంశీయులుఈనాడు దినపత్రిక, మహబూబ్ నగర్ జిల్లా ఎడిషన్, తేది 08-05-2009 వనపర్తి సంస్థానం శ్రీరంగపూర్ లోని రత్న పుష్కరిని సరస్సు కట్టపై ఈ ఆలయాన్ని నిర్మించారు. ఇది తమిళనాడులోని శ్రీరంగ దేవాలయాన్ని పోలివుంది.

ఒకసారి దక్షిణ దేశ యాత్రలకు వెళ్ళిన రాజా బహిరీ గోపాలరావు, శ్రీరంగ పట్టణాన్ని దర్శించి వైష్ణవ మతాన్ని స్వీకరించాడు. తీర్థయాత్రల నుండి తిరిగివచ్చిన తరువాత ఒకరోజు రాత్రి రాజు కలలో శ్రీరంగనాథుస్వామి కనిపించి, తాను 'కానాయపల్లె' గ్రామంలోని వల్మీకములో ఉన్నానని, తీసుకొని వచ్చి ప్రత్రిష్టించి, ఆలయాన్ని నిర్మించి పూజలు చేయాలని' చెప్పాడు.శ్రీ రంగనాయక స్వామి ఆలయం, శ్రీరంగాపురం, ఎన్.పిచ్చయ్య, మన దేవాలయాలు, సప్తగిరి ఆగష్టు 2006 పత్రిక ప్రచురించిన వ్యాసం. కలలో చెప్పినదాన్ని బట్టి వల్మీకములో శయనమూర్తియైన శ్రీరంగనాథుని విగ్రహం లభించింది. ఆ విగ్రహాన్ని 'కొరివిపాడు' గ్రామానికి తీసుకొని వచ్చి ఆలయమును నిర్మించి ప్రతిష్ఠించాడు. అప్పటినుండి నుండి కొరివిపాడు గ్రామం శ్రీరంగాపురంగా పేరొందింది. ఆలయం చుట్టూ రాజా రామేశ్వరరావు శ్రీరంగ సముద్రము అనే పెద్ద చెరువును త్రవ్వించాడు. తర్వాత లక్ష్మీ తాయారు దేవాలయాన్ని కూడా నిర్మించాడు. చిత్రభాను సంవత్సరం మార్గశిర మాసంలో రాజా రామేశ్వరరావు ధర్మపత్ని శంకరమ్మ ఐదంతస్థుల తూర్పు రాజగోపురాన్ని నిర్మించింది.

 పండుగలు 
ప్రతి సంవత్సరం ఈ ఆలయంలో మూడు పండుగలను ఘనంగా జరుపుకుంటారు.

 కోటై ఉత్సవాలు (సంక్రాంతి పండుగ)
 రథోత్సవం (మార్చి)
 శ్రావణ మాసం

 రవాణా 
పెబ్బేరు నుండి 10 కి.మీ.ల దూరంలో, వనపర్తి నుండి 25 కి.మీ.ల దూరంలో, హైదరాబాదు నుండి 160 కి.మీ.ల దూరంలో ఈ గ్రామం ఉంది. ఇక్కడికి 40 కి.మీ.ల దూరంలోని గద్వాల పట్టణంలో రైల్వే స్టేషను ఉంది.

 చిత్రమాలిక 

మూలాలు

వర్గం:వనపర్తి జిల్లా పుణ్యక్షేత్రాలు
వర్గం:తెలంగాణ దేవాలయాలు